هذا سيدنا محمد وعلى اله وصحبه ومن تبعهم باحسان الى يوم الدين وبعد آآ لما نزل المستعمر الاجنبي الى بلاد المسلمين وكان سعيه الدائم لتدمير الشباب بالذات. المستعمر دايما لما بينزل
المسلمين بيبقى عينه دايما منصب على امرين. الامر الاول علماء الامة الامر الثاني على شباب الامة لان الاتنين دول هم اللي عندهم الامكانية للوقوف امام اي يد مستعمرة داخل بلاد المسلمين
دايما لو لاحظتم يا اخوانا والله على طول التاريخ الاسلامي اللي كان بيقف دايما قصاد القوى الغاشمة اللي بتنزل بلاد المسلمين الصنفين دول. صنف العلماء والصنف التاني هم الشباب. انتم. علشان كده سعي
المستعمر الاجنبي دايما ليل نهار مع امة المسلمين تدمير العلماء وتدمير الشباب. فلا يكل ولا يمل ابدا فلا يكل ولا يمل ابدا المستعمر. انه ينفق ملايين الملايين. من اجل ان يضرب
العلماء فتفقد الامة علمائها. ودايما يا اخوانا معلش يعني انا عارف ان دي مقدمة بعيد شوية عن اصل موضوعنا المواقع الاباحية ولكن عايز دايما ابدأ بها مهمة. لا يزال دايما المستعمل لما بيجي يضرب يضرب دايما الامة في علمائها
ولا اعني ابدا بالعلماء علماء الشريعة وفقط. لأ ده كل انواع العلم وكل كل انواع العلماء بيتم ضربهم. لا يخفى عليكم اي عالم مصري. او اي عالم مسلم له مثلا في مجال الكيمياء
لو ما قال مثلا الفضاء له مجال اي عالم من هؤلاء العلماء بيتم تصفيط واظن ده امر معروف امريكا اول ما نزلت العراق في الحرب الاخيرة على العراق اول حاجة عملتها امريكا توجهت الى علماء
الشريعة ودكاترة الشريعة جوة العراق وقامت بذبحهم. اول كلمة اتكلم معي بها اه اخوانا المسلمين في افريقيا في غينيا ان فرنسا اول ما نزلت لبلاد المسلمين اول ما نزلت لغينيا اول حاجة عملتها ذبحت العلماء
الغينيين علماء الشريعة ذبحتهم في الطرق علشان كده الاستعمار الفرنسي لما جه مصر الحملة الفرنسية على مصر. اول حاجة قرروا ان هم يعملوها يبدأوا منين؟ يبدأوا من الازهر فدخل هذا المستعمر بجيوشه بخيله الى داخل الازهر
والمستعمر الصليبي في الحروب الصليبية اول حاجة عملها. اول ما توجه في بلاد المسلمين توجه الى بيت المقدس لمكانته ذبح في بيت المقدس العلماء والمسلمين. ذبح جوة بيت المقدس العلماء والمسلمين
ليه يا اخوانا دايما بيهتموا بالعلماء لان النبي صلى الله عليه وسلم قال لنا واحنا فاهمين وهم للاسف فهموا اكتر منا. قال النبي صلى الله عليه وسلم ان الله لا يقبض العلم انتزاعا ينتزعه من الناس. ولكن يقبض العلم بقبض العلماء. فاذا قبض
علماء ها اتخذ الناس رؤوسا جهالا فسئلوا ها فافتوا بغير علم فضلوا واضلوا النهاردة علشان المخطط اللي بيرسم النهاردة لشباب المسلمين لطمس هويتهم وطمس انتمائهم لامة وطمس انتمائهم للعروبة. وتمسوا انتمائهم لبلادهم. وطمس انتمائهم لتاريخهم ولغتهم وحضارتهم
لن يبدأ ابدا الا بعمل فجوة بين الناس وبين العلماء فبالتالي يسهل بعد كده ان هم يصدروا لنا ناس يشار اليهم على انهم علماء ليؤخذ منهم الدين. ساعتها يضل الناس
ويبتعد الناس عن ربهم تبارك وتعالى. يبقى انموذج اسلام البحيري هو ده العالم المتنور اللي ما ينفعش ناخد الدين الا من جديد ما ينفعش الا الشيخ محمد عبدالله الشهير بميزه هو ده العالم اللي احنا ناخد منه. او مفتي استراليا وغيرهم
يا اخوانا الحرب الان الحرب الان التي تشن يعني في الخفاء وفي العلن على امة الاسلام هي حرب هوية هي حرب دين واوعوا تظنوا في يوم من الايام ان اللي بيحدث الان على الشاشات او القنوات شيء عشوائي لأ
ده شيء مخطط له ومدبر له بليل علشان يتم عمل فجوة تماما بينك وبين هويتك. بينك وبين اسلامك بينك وبين دينك. الاستعمار يا اخواني مدرستين. حاضر. الاستعمار يا اخواننا مدرستين
المدرسة الاولى هي مدرسة المستعمر الفرنسي المستقبل الفرنسي ده في مدرسته هو مش نازل علشان يسرق. هو مش نازل لبلاد مصر مسلا علشان يسرق سرواتها واللي نازل لافريقيا علشان يسرق سرواتها
هو نازل ابتداء لامرين. الامر الاول هو تغيير وطمس هوية المسلمين تماما. وابعادهم تماما عن دينهم. الامر التاني ما في طريق من ثروات المسلمين يأخذها لكم الناس خيرا يا اخوانا غينيا مسلا مينا المينا بتاع غينيا الوحيد في غينيا المينا الوحيد اللي ماسكاه شركة فرنسية
ده مكان حاوي مكان عسكري المسيطر عليه فرنسيين كل الثروات الطبيعية اللي موجودة في غينيا اللي واخدها فرنسا. زي الكلام ده بقى في مالي وتشاد وغيرها من بلاد المسلمين في افريقيا
المدرسة التانية من مدارس الاستعمار هي المدرسة القائمة على السلب والنهب دي مدرسة الانجليزية المدرسة الانجليزية ومن كان على شاكلتها. الشاهد ان المستعمر لما نزل هو حريص اوي على الامرين دول. انه
تاخد الخير اللي ربنا سبحانه وتعالى اعطاه لك. الامر التاني انه يصرفك تماما عن الدين. يصرفك تماما عن الدين بكل سبل وكل الوسائل اللي اللي يقوم بها اهم حاجة عنده. انت ما تبقاش مسلم
ممكن تكون اسما مسلم في البطاقة او وصفا في البطاقة. انما حقيقة الاسلام ان يكون عندك خضوع واستسلام لاوامر الله لا مش زين جيل مسلم يطلع يقول احنا احنا مسلمين
علشان كده فرنسا ابدت خلقها البالغ من هتافات آآ فريق آآ شباب الفريق بتاع الرجاء البيضاوي اظن كلكم سمعتم الهتافات بتاعته. وابدت فرنسا قلقها البالغ ان فريق اردني الجمهور بتاعه تغنى بالقدس وتغنى بفلسطين
شوفتوا الحاجات البسيطة دي ده اللي لازم يكون جوانا كلنا كشعوب لازم يكون جوانا كلنا كشعوب احنا شعب ينتمي ابتداء لدينه ولاسلامه. شعب ينتمي دائما لحضارته شعب ينتمي دائما لعروبته وارضه. احنا مسلمين. فخدوا بالكم. نخش بقى على الجزئية التانية. علشان
كده لما حبوا دايما يضربوك وانتم كشباب وحبوا ان هم يضيعوا شباب الامة بدأ يركز على شيء انت مفطور عليه. هي مسألة الشهوة فبدأ يركز عليها تماما لما اعرف النهاردة ان الولايات المتحدة الامريكية بيخرج منها ستة وتمانين في المية من المواد الاباحية بتطلع لشبكة الانترنت. تعرف يقينا ان دي حرب
لما تعرف ان امريكا كل شهر بتنفق الف مليار دولار. الف مليار دولار على ما يتعلق بالمواقع الاباحية ونشرها اعلاناتها وتصويرها وانتاجها كل ده علشان يوجه من البداية لكم انتم كشباب. علشان يدمروكم ويبعدوكم عن ربنا سبحانه وتعالى
حتى لو بعدت عن ربنا تبقى انسان مشوه تبقى كائن مسخ عايش في الحياة بلا هدف. بعد ان دمرت بيديك كل شيء جميل في حياتك. تعالوا بقى نخش في صلب درسنا
اتكلمت معكم الدرس اللي فات عن مخاطر المشاهد الاباحية. نكمل النهاردة بعض هذه المخاطر الهدف الاسمى من من مسألة المواقع الاباحية ونشر المواقع الاباحية بين المسلمين بعد ما اتكلمت على الجانب الديني واتكلمت على الجانب الاجتماعي
في حاجة متعلقة بالصحة النفسية للمسلم. وهقول لكم ايه علاقة الافلام الاباحية بالصحة النفسية؟ بس عايز اذكركم ان المشاهد الاباحية تدمر حسناتك. لان هي من افعال السر. نسأل الله سبحانه وتعالى السلامة. وان من احب رؤيتها حشر يوم القيامة مع
من قاموا بها. وقلت لك ان هذا هذه المشاهد نسأل الله سبحانه وتعالى السلامة من اكتر الاشياء اللي تدمر على الانسان علاقته بربنا سبحانه وتعالى وتصرف الايمان من قلبه وقلت لكم طبيعي جدا ان الزوج او الزوجة او الشاب اللي قبل الزواج ادمن هذه المواقع هذا انسان لا تستقر له حياة ابدا مع زوجته
حياته هتبقى دمار بعد كده في امر تالت متعلق بقى بالجانب النفسي. ركز معي. علماء النفس بيقولوا ان ربنا سبحانه وتعالى خلق جوة كل انسان منا خلايا معينة الخلايا دي في المخ بتفرز هرمون اسمه هرمون السعادة
الهرمون ده ربنا سبحانه وتعالى خلقه تلقائي جوة جسمك. بنسب محددة معينة لما رحت راس البر زمان انت وصحابك ولعبت وهيصتوا وفرحتوا بمجرد ما الانسان منا بس يقعد يفتكر كده راس البر اول حاجة ياه
ايام جميلة فتلاقيك انت من جواك فرحت. مجرد التذكر لهذا الامر بيبدأ على طول الهرمون يشتغل فانت من جواك تبدأ تشعر بالسعادة لما خرجت انت واصحابك في يوم من الايام عند مطعم من المطاعم الكبيرة واكلتم اكلة حلوة في العيد او في مناسبة من المناسبات انت من جواك كل ما تفتكر الموقف ده تقول
ياه كان يوم جميل. يوم تخرجك لما عملته حفلة بفضل الله. آآ بالمشروع بالحلال. والناس فرحت والناس اتبسطت والناس كل ما تفتكر الكلام ده بعد تلات اربع سنين من التخرج تقول ياه وتفرح. مشكلة المواقع الاباحية في التاني
ان هي كل شوية بتضغط على هذه الخلايا اللي هي موجودة في المخ ان هي تكون سعيدة بما ترى وكل شوية يضغط على الخلية يضغط على الخلية يضغط على الخلية يضغط على الخلية. لازم تطلعي الهرمون ده لازم تطلعي الهرمون ده هرمون السعادة. تفضل تضغط
اضغط تضغط تضغط تضغط بكثرة المشاهدة. بتكون النتيجة ان الخلايا اللي هي بتكون في ناصية المخ بتكون ان هذه الخلايا بتصاب بمصطلح علمي كده اسمه الشيخوخة المبكرة للخلايا عارف زمان وانت شاب كنت تقدر تشيل مسلا مية كيلو حديد. بس لما كبرت في السن وبقى عندك مثلا بقى عندك مسلا ستين سبعين
تقدر تشيل مية كيلو انت الخلايا كلها اصابها الكبر فما تقدرش تشيل ده اصلا. فتكون النتيجة ان الخلايا دي اللي كانت بتفرز هرمون السعادة بالنسبة لك. بسبب المبكرة اللي اصابتها ما عادتش هذه الخلايا قادرة ان هي تفرز الارمون بتاع السعادة اللي موجود عندك
فبتكون النتيجة حتى مش بقول لك بمجرد ما تفتكر حتى لو رحت راس البر حتى لو اكلت احسن اكل حتى لو افتكرت الايام الجميلة بتاعة زمان لا يجد الانسان ابدا طعم للسعادة لان الخلايا دي خلاص اصابتها شيخوخة. ما عادش عندها المقدرة ان هي تصاب بالسعادة مرة تانية
او تفرز الهرمون مرة تانية. فانت مش قادر تبقى سعيد وده اللي بيتكلم فيه علماء النفس. ايه العلاقة دايما بين السبعين او تمانين في المية ممن يدخلون الى المصحات النفسية
بامراض زي الاكتئاب وغيره من الامراض النفسية وبين مشاهدة الافلام الاباحية. فوصلوا في النهاية ان فعلا هذه المشاهد انما هي تدبير للصحة النفسية للانسان. اقول لك على حاجة؟ قارن حال هذا الانسان. اللي سبحان الله مبتلى. نسأل
الله سبحانه وتعالى لي ولكم العافية من هذا. المبتلى بفتنة المواقع الاباحية. تلاقي هذا الانسان دايما بعد ما رأى وبعد ما شهد بعد ما يصاب بالاكتئاب يصاب بالهم يصاب بالغم يصاب بيأس يصاب باحباط. علشان كده آآ واحد في الكونجرس الامريكي
بيطالب آآ الكونجرس الامريكي بتشريع قانون. القانون ده يمنع يمنع المواقع الاباحية في امريكا. ليه؟ قال ان اكبر نسبة دخلت مستشفيات الصحة النفسية داخل امريكا. شباب للاسف مدمن لفتنة المواقع الاباحية. وده اللي وصله في النهاية لهذه المرحلة
لهذه الحياة حياة اكتئاب حياة العزلة. تلاقي دايما الانسان اللي بيشوف هذا الكلام في بداية الامر معزول عن الناس. حابب ان يكون سبحان الله يا اخوانا يحدثني احدهم يقول يا شيخ انا كنت اشوفها وانزل لاصحابي انا مش طايق اتكلم مع حد. انا من جواه
هو ايه اللي انت عملته ده انا من جوايا حاسس ان جسدي كله ضعيف. والله احدهم قال لي بالجملة كده. قال لي والله يا شيخ انا اشعر بانهيار في القوة بتاعة
القصة دي اشعر بانهيار. انا حاسس ان انا هش هقع اقعد مع اصحابي متضايق ومتنرفز اللي يكلمني بعمل معه مشكلة. يقول لي يا شيخ انا فقدت كل اللي حواليا انا فقدت كل اللي حواليا. فضلا عن شعور اليأس والاحباط اللي يعني بتزرعه زرعا جوة قلب هذا الانسان الذي
من رؤية هذه المشاهد دايما يشعر باليأس دايما يشعر بالاحباط. فضلا بقى وده الاخطر الشاب اللي وصل لمرحلة الادمان فهو عايز يبعد عن ده لانه شافه. احد الشباب بيكلمني بيقول لي يا شيخ انا كنت اسرع واحد في زمايلي في الكورة. ما كانش حد
بيقف قصادي اصلا. كلهم بيجروا ورايا. انا سريع جدا. يقول لي يا شيخ انا حاسس انهيار تام جوة جسمي. ما عنتش اقدر اجري. انا لو جريت بقع على وشي انا لو جريت بقع على الوش انا المسألة مش مسألة انهيار نفسي. انا فعلا عندي انهيار في الجسد بتاعي اصلا. انا حاسس ان الخلايا من جوايا هي
الظاهر ان هي خلايا عايشة بس انا من جوايا انا انسان ميت اصلا انا ما بقدرش اجري اسبرينت سريع على كورة. لو جريت بهبط باقع ما بقدرش اكمل. باحس ان انا هاموت من اللي بيحصل لي
فيبدأ هنا الانسان يشعر انه انه خلاص مستقبله ضاع وحياته ضاعت كل حاجة في حياته هو انسان فاشل وانسان ضايع وانسان مشتت وانسان خلاص انا ضعت انا ضعت خلاص هذا الشعور كفيل اصلا انه يدمر اي انسان
الشعور ده اصلا كفيل انه يدمر اي انسان. انه ينزل يلعب مع اصحابه علشان يبقى مبسوط مع اول اسبرينت له في في الجري بتاعه او في الماتش حس ان هو مش بني ادم
حشم هو انسان ميت. فخلاص فضلا يا اخواننا عن شعور تأنيب الضمير الدائم. عن شعور تأنيب الضمير الدائم. انت ليه عملت كده مش انت اللي تعمل كده. فتلاقي الانسان اللي وصل لمرحلة الادمان نسأل الله سبحانه وتعالى السلامة يشعر ان انسان ميت في الحقيقة
مش حد عايش مش حد حي فضلا طبعا يزداد اليأس والقنوط والاحباط بهذا الانسان بخاصة اذا حاول انه يسيب فتنة المواقف الابحية مرة واتنين وتلاتة واربعة. ونظرا لانه ما عدش على ايد حد دارس او حد فاهم يقول له ازاي تسيب تلاقيه كل شوية كل ما اقول خلاص انا هاخد قرار انا ما عدتش هرجع
مواقع يرجع لها تاني فيقع. ويرجع يقول خلاص انا هبطل وما عدتش هعمل كده تاني. ويرجع يقع. مرة في التانية في التالتة في الرابعة خلاص يفقد الامل يفقد تماما آآ انه خلاص هو اليأس خلاص سيطر. حياته بقت دمار حياته بقت خراب. فضلا بقى نسأل الله
الله سبحانه وتعالى السلامة ودي نصيحة يا اخوانا انا بوجهها لكل متزوج مبتلى بهذه الفتنة ان الله لا يستحي من الحق. يعني ان الله لا يستحي من الحق. احنا بنتكلم في علم. الله سبحانه وتعالى جعل من يكون بين الرجل واهله
مزيجا من امرين من الحب والعاطفة والفطرة اللي هي الشهوة والفطرة التي فطر الله الناس عليها علشان كده سموا هذه العلاقة بالعلاقة الحميمية بين الرجل واهله. العلاقة اللي ربنا احلها
فاذا اعتاد هذا الانسان على رؤية هذه العلاقة رؤية هذه المشاهد المحرمة نسأل الله سبحانه وتعالى السلامة ضربت هذه العلاقة اصل المحبة والعاطفة اللي مبناها اصلا على المبنى العلاقة بين زوجته وبينه على هذه العاطفة. العاطفة دي ما عادتش موجود موجودة
فيصبح هذا الانسان اسف والله ولكن احنا بنتكلم في علم. يصبح هذا الانسان في تعامله مع اهله هو عبارة عن بهيمة والله يا اخوانا بيتعامل مع زوجته ان هي بهيمة وهو حيوان بهيم. وحيوان بهيم. اتعامل بكل عنف وكل بهيمية. لأ الاصل
هنا ان في عاطفة لأ العاطفة دي ماتت مع كثرة مشاهدة هذه الافلام. تبدأ زوجته تنفر منه ومش طايقاه اصلا. ده انسان ده مش انسان ده لا يطلق عليه الا انه حيوان في صورة انسان. فتبدأ هنا النفرة
ومع تكرار هذا الامر هو من جواه مستشعر ان هي مقصرة في حقه وهي مستشعرة ان ده مش بني ادم يوصل البيت ده في النهاية لمرحلة الطلاق شوفتوا المشكلة احنا رايحين فين
شفتم اصلا وهم بيعملوا المشاهد دي؟ بيعملوها علشان ايه؟ يا اخواننا المسألة اكبر مما نتخيل. المسألة مش مسألة صورة او فيديو او مقطع انت الانسان بيشوف ؟ لا خالص. ده هو يريد من وراء هذا الانسان نفسه
يدمر هذا الانسان في علاقاته الاجتماعية مع اهله واقرب الناس اليه. شعور اليأس والاحباط كفيل انه يخليه يدمر كل العلاقات مع الناس القريبة منه وفي بعض الاوقات يا عيني بيكون غصب عنه
لان لسه عنده شوية دين. شوية دين اللي جواه دول مخليينه انا ازاي عملت كده. فينزل وسط اصحابه وهو كئيب. واحد ييجي يهزر معه يضحك معه يناغشه كده تلاقيه قام قام شابط فيه. عمل معه مشكلة
سبحان الله! هو مش طايق اصلا يكلم حد. ففقد علاقته باقرب الناس له. فقد علاقته باصحابه. فقد علاقته بزوجته. اولاده مش لاقيين الاب اللي اللي بالعطف والحنان والرعاية. زوجة اصبحت الان تلاتة وعشرين سنة واتنين وعشرين سنة. زي ما بيجي لي هنا في المسجد خلاص اتخرب بيتها واتطلقت
تقول ايه انا مش مستحملة هذا عفوا عفوا. ده بهيمة حيوان. ده مش انسان لا يمكن يكون انسان. فقد علاقته مع ربه ممكن تقولوا لي شكل الانسان ده في حياته بقى عامل ازاي ؟ مسخ. والله يا اخواننا بقى عبارة عن مسخ
انسان ممسوخ مسخ كده ماشي بين الناس. وسبحان الله ترى هذا قد ظهر على وجهه مصداقا لقول الله تبارك وتعالى وان كان الامر في الاخرة بس والله بنشوفها في الدنيا. يوم تبيض وجوه وتسد وجوههم. وتلاقيه لو في يوم من الايام يا اخواننا
هذا الانسان ودي المشاكل بقى اللي دايما بتيجي لي. يقول لي يا شيخ انا كنت باحفظ انا كنت بفضل الله حافظ لكتاب الله من يوم ما دخلت فتنة المواقع الاباحية في حياتي. انا ما عادش عندي قدرة على التركيز. ايوة فعلا ما هو لازم ما يكونش عندك قدرة على التركيز. ما هي الخلايا بتاعة المخ
كل يوم بتضرب كل يوم خلايا المخ بتتقتل. فمنين يحفظ؟ المخ ده عبارة عن خلايا عندها القدرة على الحفظ. الخلايا احنا كل يوم ماسكين خناجر قوة كل يوم خلية من الخلايا. بعد ما كان متفوق في كليته وما شاء الله حفز وتركيز حاجة غير طبيعية. يقول لي يا شيخ واحد يجي لي
بيقول لي يا شيخ انا اشعر ان انا انا والله انا ساعات بيقف قدامي بيكلمني وانا آآ ذهني شارد انا مش عارف هو بيتكلم في ايه اصلا وفي الاخر طب معلش عيد تاني اصل ما خدتش بالي
يا شيخ انا ببقى قاعد في الكلية انا مش مركز. انا حاسس ان انا هو في ايه علشان كده آآ عضو الكونجرس اللي كنت بقول لكم عليه اللي بينادي بحجم المواقع الاباحية في في امريكا
بيقول مشكلتها ان اضرارها على مخ الانسان فتنة المواقع الاباحية اضرارها على مخ الانسان اشد فتكا من ما من الكوكايين انت متخيل يا ابني! متخيل يا ابني انت بيتعامل معك ايه
متخيل بيتعامل معك ايه اذا يا اخوانا المخاطر كبيرة. ومخاطرها مشكلتها ان هي متشعبة مخاطرها ان هي متشعبة. فضلا يا اخواني عما تغرسه هذه المواقع وبخاصة ما يتعلق بالقصص الاباحية اللي بتبقى منشورة على هذه المواقع
القصص اللي انت تقرأها وهي مكتوبة. تخليك دايما تفقد الثقة في كل من حولك. وتستشعر دائما ان كل من حولك والعياذ بالله والعياذ بالله ناس اهل فساد. فيفقد الانسان الثقة. يجي لي شاب كنت في جامعة اسيوط. ويجي لي شاب كنت اتكلم عن المشكلة
ويجي لي شاب يقول لي يا شيخ اتجوز اتجوز ايه يا شيخة انا خلاص يا شيخ كل اللي حواليا اصل الناس مش كويسين. فاقد الثقة تعالوا بقى بعد ما سمعنا اضرار ومشاكل الدرس اللي فات والشوية دول احنا عايزين بقى نعرف العلاج
نعالج ازاي انا انا انا سامع حد دلوقتي قاعد قدامي سامعه من جواه وهو بيكلم نفسه دلوقتي يقول هو ممكن يكون علاج ده الخلايا خلاص القصة اتقتلت وماتت انت انت جبت ضروفها النهاردة اصلا
علاج ايه؟ ده انت سودت الدنيا خلاص تقول لي علاج؟ هي دي المشكلة اللي دايما بتقابل اي حد واقع في ادمان معصية من المعاصي. مشكلة اليأس والاحباط انه وصل لمرحلة
هو ما عدش فيه امل ما عدش فيه ما فيش نتيجة اصلا. وبخاصة ازا كان قام ووقع ووقع عدة مرات. بصوا يا اخواننا ما فيش ذنب في الكون كله وقع فيه انسان الا وقد جعل الله سبحانه وتعالى له علاج. بس من البداية لازم انت من جواك تكون
موقن ان فيه علاج. لازم تكون موقن ان فيه علاج. هبدأ معكم بتجربة عملها الجيش الامريكي من فترة انه ازاي يدمر اللي قدامه نفسيا وهل يا ترى ممكن الحرب النفسية تقتل الانسان ولا لأ
جابوا اسير من احد الحروب بتاعتهم جابوا اسير وحطوه آآ في غرفة مغلقة وخدوا ايديه وطلعوها من مكان كده يعني زي حيطة كده فيها ثقب معين. طلعوا ايديه كده وقالوا له انت تحت ايديك ورقة
واحنا هنقطع شريان معين كده والشريان ده هيبدأ الدم ينزف منه الان وجم فعلا باي حاجة كده قاموا مخربشين ايديه كده فهو قال ايه؟ ده ايه اللي حصل؟ ها الشريان اتقطع
وسمعوه بودانه مية مش مش دم. مية بتنزل نقط الماية على الورقة. وهو مستشعر ان اللي بينزل ده ايه دم مات بعد فترة مات مات من ايه؟ من الوهم. مات من الوهم. علشان كده انا باقول لك دايما
من اكتر قوى الشيطان المتعلقة بفتنة المواقع الاباحية انه عايز يقتلك بالوهم. ان عايز يقول لك ان ما عدش فيه اي سبيل النجاة انت خلاص يا ابني ضعت انت خلاص اصلا انت هلكت. فالانسان منا ازا وصل لهذه المرحلة
اذا وصل الانسان منا لهذه المرحلة خلاص مش هيوصل بصوا يا اخواننا انك تتعامل مع فتنة المواقع الاباحية. ان انت قدامها مهزوم انت مهزوم ربنا قال لنا كده في القرآن
في شأن كل انسان الشيطان وسوس له في يوم من الايام انه مهزوم. خد بقى القاعدة دي مع المواقع الاباحية. خد القاعدة دي مع اي معصية الانسان واقف فيها ربنا سبحانه وتعالى قال في شأن الجد ابن قيس
اللي كان بيخاف من فتنة النساء. راح للنبي قال يا رسول الله يعني انكم ذاهبون غدا الى الى تبوك حيث نساء الروم النساء بقى الشقروات الشعر الاصفر والعينين الخضرا يا رسول الله لقد علم قومي انني من اشد الناس فتنة بالنساء يا رسول الله لن اخرج
معكم الجهاد. انا ضعيف انا ما اقدرش. انا ما اقدرش اقاوم. انا ضعيف. الفتنة اقوى مني. شفتم الجو ده اللي احنا بنعيش نفسنا فيك؟ هو ده الوهم اللي الشيطان عايز يقتلك جواه
فكانت النتيجة لما راح للنبي وقالت قال تعالى بسم الله الرحمن الرحيم. ومنهم من يقول ها ائذن لي ولا تفتني. ربنا قال ايه الا في الفتنة هو قتل نفسه اصلا. هو موت نفسه. هو فعلا وقع نفسه في الفتنة يوم ما اتعامل مع الذنب انه كبير اوي. ويتعامل مع نفسه انه صغير اوي
نفس الكلام الحرب النفسية اللي الشيطان دايما بيلعب معك بها. الحرب النفسية اللي دايما الشيطان بيقول لك انت ضعيف انت ما تقدرش اسقط لما موسى عليه الصلاة والسلام خرج من مصر
بقومه وقال لهم يا قوم ادخلوا الارض الايه؟ ها؟ الارض الايه؟ الارض المقدسة التي كتب الله لكم شفتم ازاي سيدنا موسى بيتكلم بالجانب النفسي التي كتب الله لكم يبقى الارض دي ايه ها بس الشيطان ده
عليهم بالوهم هنقطع لكم ايديكم من هنا والنقط اللي نازلة على الورقة ده الدم بتاعكم فالانسان يموت جوة نفسه اصلا مات اصلا نفسيا قبل اي حاجة. مات نفسيا فسبحان الملك! سبحان الملك
قالوا يا موسى ان فيها قوم جبارين. تقول ناس اقوياء جدا. احنا ضعاف. احنا لا نملك شيء. احنا ما عناش سلاح. هم قوية. ده الجيش الذي لا يقهر. ده مش عارف ايه. اذا لما الشيطان ضحك عليهم من خلال الحرب النفسية. ايه اللي حصل؟ ها
قال فانها محرمة عليهم ها؟ ومات سيدنا موسى ومات سيدنا هارون وجا من بعدهم يوشع ابن نون يشعب نون قال لهم بصوا انا عارف كويس جدا اذا ان الحرب مبناها الاول على الجانب النفسي
فمن البداية كده اللي كتب كتابه على امرأة وهيتزوج ما يطلعش معي انا هاطلع اللي عنده هيتزوج ما يجيش اللي عنده دابة خلاص على وشك الولادة ما يجيش. اللي عنده حاجة هتشغله ودماغه هتفضل متعلقة بها ما يجيش ان لا يخرج
الا من اراد الله لما خرج جيش بسيط جدا. الجيش ده من البداية قدر ينتصر على نفسه. لما خرجوا فتح الله تبارك وتعالى لهم. كما قال النبي صلى الله عليه وسلم
ان الشمس لم تحبس لاحد. الا ليوشع ابن نون غداة فتح بيت المقدس. خلاص هو اوشك على الانتصار بعدد قليل جدا من بني اسرائيل. بس الناس دي قدرت تتغلب على نفسها
قدرت تقول احنا اقوياء بالله. احنا مش ضعاف ناس قدرت تبعث ما في داخلها من مارد محب للدين. مارد يقول انا قوي بالله مش الفتنة دي اللي تضيعني ولا تبعدني عن ربنا عز وجل. خلاص اوشك النصر. الشمس بتغرب. الشمس لو غربت دول هينزموا جيوشهم مرة تانية
خلاص هنرجع فنظر يوشع النور للشمس وقال انت مأمورة وانا مأمور. اللهم احبسها علينا حتى تفتح لنا فتح الله له دخلوا بيت المقدس. ليه؟ انا قوي بالله. اول سبيل علاج اي انسان من فتنة المواقع الاباحية
تحية انه ما يتعرضش تعامل الانسان لله. اول سبيل علاج اي انسان من فتنة المواقع الاباحية انه ما يتعاملش تعامل الانسان انا بانزف دم انا قوي بالله انا قوي بالله الموقف التالت اللي يدلك قد ايه انت لو اسقطت نفسك نفسيا امام اي ذنب انت الخسران
الموقف التالت اللي ربنا ذكره في سورة البقرة قصة طالوت وجلوت. اول ما قال لهم يلا للجهاد قاموا راجعين ورا. احنا ضعاف. هتطلعنا الجيش جالوت. اه يا عم احنا مش قده يا عم
حتى الذلة القليلة اللي عدت البحر اول ما نظروا لجالوت قالوا لا طاقة لنا اليوم انك تقول لنفسك الذنب اقوى مني اول ما قالوا لا طاقة لنا اليوم بايه؟ ها؟ بجالوت وجنوده دول اللي اتهزموا ودول اللي رجعوا ودول اللي خسروا كتير
ولكن انا عايزك الصنف التاني القوي بالله. اللي يقول قال الذين يظنون انهم ملاقوا الله ها؟ كم من فئة قليلة غلبت فئة كثيرة باذن الله. والله مع الصابرين. احنا نصبر. حربنا مع جالوت صبر. احنا بربنا اقوياء. مهما
ما كانت قوة المعصية اللي قدامنا عفوا. مهما كانت قوة جالوت من قدامنا احنا معنا القوة التي لا تهزم ولا تقهر. احنا معنا الذي يقول لشيء كن فيكون اللي هيتعامل مع الذنب بالطريقة دي
لن يقف امامه ذنب. ولكن احنا مشكلتنا دايما يا اخواننا ولادي وحبايبي واخواتي واصحابي احنا مشكلتنا دايما لما بنتعاون مع الذنب بتتعامل ليه احنا ضعفاء؟ يا ابني انت معك القوي الذي لا يقهر ولا يغلب
اوعى تضعف. الشيطان اهم حاجة عايز يعملها معك انه يضعفك علشان كده لما جه لعلي ابن ابي طالب آآ رجل فقال يا علي يا امير المؤمنين احدنا يذنب الذنب ثم يتوب
ثم يضعف فيذنب الذنب ثم يتوب ثم يضعف فيذنب الذنب ثم يتوب. الى متى يا امير المؤمنين؟ قال حتى يكون الشيطان هو المحسور ها احنا مش عايزين الشيطان هو اللي يخليك تتحسر على اللي انت فيه. ده احنا عايزين الشيطان هو اللي ايه ها. هو اللي يتحسر. علشان
كده ربنا قال لنا في القرآن يا ولاد يا شباب بالله عليكم بالله عليكم ما تنسوا الاية دي! قال الله عز وجل ولا تلقوا بايديكم الى التهلكة ولا تلقوا بايديكم ها الى التهلكة. قال النعمان بن بشير والتهلكة ها هنا ان يذنب الرجل الذنب ثم
يقول والله لا يغفر الله لي. انا خلاص الدنيا اسودت خلاص. ده اللي ربنا سبحانه وتعالى فعلا لا يريده من عبده بل ربنا سبحانه وتعالى يريد دايما من العبد انه مهما وقع في الذنب هقوم واقفة على رجلي وهقول انا هاتحدى الذنب ده طالما ربنا معي ربنا مش هيخذلني ابدا
لازم من البداية تتعامل مع الذنب بقوة لو اتعاملت مع ذنبك بضعف انت اول واحد خسران روى الحاكم في مستدراكه من حديث ثوبان انه قال جاء رجل الى رسول الله صلى الله عليه وسلم فقال يا رسول الله احدنا يذنب
قال يكتب عليه قال فيتوب قال يغفر له ويمحى عنه. قال يا رسول الله فيرجع فيذنب؟ قال يكتب يكتب عليه. قال قال يمحى عنه ويغفر له. فقال الرجل الى متى يا رسول الله؟ فقال صلى الله عليه وسلم كلمة والله يا اخوانا هي خير لنا من
دنيا وما فيها قال ان الله لا يمل حتى تملوا. طول ما انت بترجع ربنا هيقبلك فاول علاج لفتنة المواقع الاباحية انك تشيل قصة بقى الاحباط واليأس من قلبك. انك تتعامل بقوة ما تتعاملش
ضعف عارفين يا اخواننا اختم الجزئية دهيت بنموذج واحد ان الحرب النفسية انتم عارفين اصلا آآ ان فيه سلاح كامل في الجيش عندنا طبعا سلاح المدرعات وسلاح المشاة والدفاع الجوي الكلام ده. فيه سلاح اسمه ايه
الشؤون المعنوية في سلاح كامل اسمه ايه؟ الشؤون المعنوية. عارفين الشؤون المعنوية دورها في الجيش ايه دورها في الجيش ايه؟ اه رفع الروح المعنوية للمقاتلين رفع الروح المعنوية للمقاتلين جيشنا يعني اسأل الله عز وجل ان يحفظه وان يسلمه من كل مكروه وسوء وسوء. جيشنا لما يكون في حرب اسأل الله عز وجل يعني آآ يعني ان يجعل بلادنا
امنا امانا سلاما وسلما سلاما اللهم امين. لولا قدر الله جيشنا في حرب في جهاز اسمه جهاز الشئون المعنوية دوره بس ازاي يرفع الروح المعنوية للجنود تبقى روحهم في السما
النبي صلى الله عليه وسلم لما بعت جيش لغزوة مؤتة الجيش كان قدره كم يا اخوانا؟ ها الناس التقوا اسيرة كتير الجيش قضوا كم؟ تلات تلاف بس. اول ما كانوا في نص الطريق عرفوا ان
دي الشروط طبعا باعتين بقى ايه سلاح الاستطلاع. فسلاح الاستطلاع راح يبص فنظر لقى ايه جيش الروم متين الف وهم كم؟ هانت عامل ازاي بقى؟ كل واحد قصاده تقريبا سبعين ستة وستين بالزبط سبعين واحد يعني تخيل واحد
اصول سبعين واحد. هنعمل ايه علشان كده لما البعض ما يقل طب نرجع قام عبدالله بن رواحة رضي الله عنه وقال ايها الناس وقال ايها الناس ان الذي تخافونه الان هو الذي قد اتيتم من اجله. اللي انتم خايفين من
انتم هتروحوا تقابلوا متين الف هتموتوا يعني! انتم خارجين اصلا عشان ايه! انتم خارجين اصلا للشهادة في سبيل الله. ان الذي تخافونه الان هو الذي خرجت من اجلك فقوموا فوالله ما هي الا احدى الحسنيين. اما النصر واما الايه؟ اما النصر واما الشهادة. يدايا ده ها عايزين ايه
قالوا سر على بركة الله. يلا احنا معك. معك. سبحان الله! يوم غزوة موت يا اخوانا التلات الاف دول. ما انا باقول لك بقى انك تكون قوي بالله انك تكون قوي بالله. تلات تلاف دول حاربوا المتين الف دول خالد بس انا هتكلم على واحد بس واحد بس. اللي هو
كما في صحيح البخاري قال لقد انكسرت في يدي يوم مؤتة تسعة اسياف على هام المشركين يوم يوم مؤتة بس انا كان معي تسع سيوف انا كسرت التسع سيوف على رؤوس المشركين. يبقى هو موت قد ايه؟ ولم يمت من الصحابة في هذا اليوم الا اثنا عشر رجلا بس
وعاد المسلمون بفضل الله تبارك وتعالى منتصرون نصرا عظيما عارفين ليه يا اخوانا انه ما ضعفش لذا قال الله سبحانه وتعالى معلش انا طولت بس انا شايف ان اصل علاج اي انسان من اي ذنب متلبس به الجزئية دي. لذا قال الله عز وجل
في شأن اتباع الانبياء الذين جاهدوا في سبيل الله وكاين من نبي قاتل معه ها ربيون كثير انا عايز بقى اللي بعدها. فما ها؟ يعني ايه وهن؟ ما ضعفش. فما وهنوا لما اصابهم في سبيل الله. وما ضعفوا وما
اتعاملوا بكل قوة. احنا معنا ربنا. مين يغلبنا معنا ربنا. معنا القوة المطلقة في هذا الكون. مين اللي يغلبنا؟ نحن وان كنا ضعفاء الا اننا معنى القوة التي لا تقهر فعلا. قوة الملك سبحانه
وتعالى. فكانت النتيجة ربنا يقول لك بعدها فاتاهم الله. الفاء اللي تدل على السرعة يوم ما قدر النبي في هذا الزمان نبي هذا الزمان او هذه امة لما قدر يشيل الضعف والهوان والاستكانة من قلوب امته
كانت النتيجة فاتاهم الله ثواب الدنيا. ها وحسن ثواب الاخرة والله يحب المحسنين. الله اكبر. الله اكبر. ليه؟ لان احنا نشيل الضعف من قلوبنا. شيل يا ابني الضعف من قلبك قصاد فتنة المواقع الاباحية او قصاد اي ذنب. انت وقعت
في يوم من الايام شيل الضعف والهوان. شف سبحان الله وعلى النقيض. لو انت طول عمرك فضلت تقول لنفسك. انا مش هقدر اسيب الموقف الذنب اكبر مني. الفتنة اعظم مني. انا ضعيف. انا مش هقدر. انا انا زي ما بيحصل بقى في رمضان. انا هنتكس. انا هضيع. انا
اللي هيفضل عايش طول حياته بوضع الوهن في قلبه؟ لا والله انت بتمكن عدوك منك. الشيطان يوم ما هيسمع منك يا ابني انا ما اقدرش اسيب الفتنة دي. ما اقدرش اسيب الزنب ده. الشيطان اتملك منك. نختم بالحديس ده في الجزئية دي ونخش على الجزئية التانية
قال النبي صلى الله عليه وسلم يوشك ان تداعى عليكم الامم ها؟ كما تداعى الاكلة الى ايه؟ قصعتها. قالوا يا رسول الله اومن؟ اومن قلة نحن يومئذ قال له ولكنكم يومئذ ايه؟ كثير. غثاء كغثاء السير. ليه يا رسول الله
والله ليه يا رسول الله في كلمة واحدة النبي قالها الوهن. الوهن ولينزعن الله المهابة من قلوب اعدائكم وليوضعن في قلوبكم الايه؟ هي دي الكلمة. هي دي الكلمة. اللي لو نزل في جسد الامة الكلمة دي نزلت في جسد الامة
فالوهن الامة تبقى الان مليار ونص داخلة على اتنين مليار بس فيه وهن في وهن للاسف آآ المشاهد اللي اللي تحرق دم الواحد مشهد بتاع نيوزلندا المشهد بتاع نيوزلندا الناس قاعدة في المسجد ودخل يضرب. ما فيش واحد يقوم يجري عليه
الوهن ما فيش واحد يقوم يقاتله ايا كان واحد يشغله من هنا وواحد يشغله من هنا الوهن. يعني اسأل الله ان يتقبلهم عندهم للشهداء اسأل الله سبحانه وتعالى ان يرحمهم وان يغفر لهم وان يرفع درجاتهم في عليين. ارجع تاني واقول النبي قال الوهن لما نزل في جسد الامة الضعف لما نزل في جسده
الامة كانت النتيجة ان الاعداء تكالبوا عليها. الحديث ده يا اخواننا يديك دلالة ان طول ما الانسان منا لما بيتعامل مع ذنبه بوهن وضعف وان الذنب اقوى مني وان انا ضعيف وان انا الاستسلام ده هو اللي هيوصلنا في النهاية استشعار ان الدم عمال يقع من الشرايين بتاعتي
فبالتالي انت بتموت نفسك بنفسك. لا يا ابني اي ذنب مهما كانت قوته. الصحابة رضي الله عنهم كانوا متلبسين بالكبائر سائر العظام قبل الاسلام. الصحابة كانوا بيخشوا البيوت اللي عليها الرايات الحمراء
ومع ذلك لما امنوا بفضل الله ازدادوا قوة فتركوا كل هذا. اي ذنب مهما كان الذنب ومهما كانت قوة الذنب طالما انك بالله فوالله يا اخوانا هتقدر تتجاوز الفتنة دي بس انت انقذ من جواك المارد اللي بيقول انا قوي بالله وبالتالي الضعيف
الذنب قدامي ضعيف باذن الله. بسم الله والحمد لله والصلاة والسلام على رسول الله صلى الله عليه وسلم وبعد يبقى اول حاجة من البداية علشان مسألة ازاي اخرج من الفتنة دي؟ او ازاي تعلم حد انه يخرج من الفتنة دي؟ احنا لازم من البداية نلعب معه على جانب
نفسي. لازم نلعب معه على جانب انك قوي. نابليون بونابرت لما سألوه انت ازاي بعدد قليل جدا آآ كان معك تكتحل العالم الاسلامي كله في الحملة الفرنسية. الغريست في جنودي تلات حاجات. اللي يقول لي ما اعرفش
اقول له تعلم. واللي يقول لي مستحيل اقول له جرب. واللي يقول لي ما اقدرشي اقول له عفوا اللي يقول لي مستحيل اقول له ممكن ويقول لي ما اعرفش اقول له ده الرب. التلات حاجات دول كسر جواهم اصلا الجانب النفسي المتعلق
انا ما اعرفش. فدي اول حاجة لازم ناخد بالنا منها. الامر التاني يا اخواننا ربنا ادعي ربنا كتير. ادعو ربنا سبحانه وتعالى كتير لما جه شاب للنبي صلى الله عليه وسلم وقال له انا الفتنة سيطرت على قلبي
قال له الفتنة سيطرت على قلبي. يا رسول الله ائذن لي في الزنا. ائذن لي في الزنا. اول حاجة النبي بعد ما على الجانب العقلي بتاعه اترضاه لامك؟ الحديث المعروف ما هو ده الجانب النفسي اللي انا باقول لكم عليه. الجانب النفسي انت بتحب حاجة ومنهكرات
ترضاه لوالدتك ترضاها لاختك؟ ترضاها لعمتك؟ ترضاها لخالتك؟ فلعب النبي اولا على الجانب النفسي او بلاش بقى عشان جلال النبي وقدر النبي ركز النبي على الجانب النفسي بالنسبة للولد دون
الامر التاني لجأ الى الدعاء. وضع النبي يده على قلبه وقال اللهم طهر قلبه وايه؟ وحصن فرجه ودعوة النبي كانت مستجابة. قال ابو امامة فخرج الشاب من بين يدي رسول الله صلى الله عليه وسلم. وان الزنا
لمن ابغض الاشياء الى قلبي. دعوة مستجابة. نفس الكلام. انت لو حاسس في يوم من الايام ان الفتنة كبيرة وفعلا هي اكبر منك اول حاجة انت لازم تعملها. رح لربنا سبحانه وتعالى. اقف بين ايدين ربنا. اسجد بين ايدين ربنا
سيدنا يوسف عليه الصلاة والسلام لما المرأة راودته قال معاذ الله انه ربي احسن مثواه انه ليفلح الظالمون. وخلاص اصل هي كانت امرأة. انما المرأة دي جابت نسوة المدينة ودخلتهم على
يوسف وراودنا يوسف عن نفسه. استشعر ان الفتنة ايه اكبر منه. ساعتها عمل ايه؟ ربنا. رب السجن احب مما يدعونني اليه. ركز دايما يا ابني فلله عز وجل في يوم ساعات لا يرد الله عز وجل
فيها سائل ركز يا ابني في الاوقات دي انك تدعي ربنا سبحانه وتعالى كتير. هاقول لك ايه الاوقات دلوقتي. بس ركز قوي في الدعاء ده شبك المبتلى والعياذ بالله بفعل الفاحشة. يقول لي يا شيخ يعني هو لما جه بيقول لي انه تاب الحمد لله ورجع لربنا سبحانه وتعالى بعد
الخطبة بتاعة معاصي السر بيقول لي يا شيخ والله انا قعدت رمضان كامل. لا اسجد سجدة بين يدي الله سبحانه وتعالى الا وانا ادعو الله سبحانه وتعالى ان يخلصني من هذه الفتنة. هي قدامي ليل نهار. هي قدامي ليل نهار. وهي التي كانت دائما ما تراود. وانا ضعيف
والله يا شيخ خدت رمضان من اوله الى اخره. من اوله الى اخره. ما من سجدة اسجدها الا وانا ادعو الله سبحانه وتعالى. هي الان تبغضني اشد آآ يعني انا يعني شف حد بيبغض حد اكتر نوع من انواع البغض موجود جوة قلبها تجاه دلوقتي ما بتطولش تشوفني اصلا
فنجاني الله عز وجل بهذا الدعاء. ادعي ربنا اقف على باب الملك. يعني اقف على باب الملك. وخبط كده قل له يا رب انا ضعيف قولوا يا رب انا ضعيف. المبتلى بالنظر زي ما بعض الشباب بعت لي الان المبتلى بذنب معين. يا ابني اقف على باب ربنا وادعي كتير. والله على قدر ما
على باب ربنا وتدعي كتير والله سيستجيب الله لك. والله سيستجيب الله لك. وانا جا لي شباب كتير انا ما ينفعش اقول اصلا الكلام ده. عشان احنا ما ينفعش اقول لك يعني ايه في ناس اهين فانت خليك زيهم. هم جربوا انا مش عايز اقول جربوا
حاجة نقول ان احنا نجرب مع ربنا. ولكن والله يا اخواننا انا جا لي شباب كتير جدا كانوا واقعين في مصائب كبيرة بيقول والله لا نزال ندعو الله سبحانه وتعالى ونلجأ الى الله بالدعاء والاستغفار حتى من الله عز وجل علينا وحال بينا وبين
الزنب ده حال بينا وبين المعصية دي. الحمد لله ربنا سبحانه وتعالى استجاب. ركز يا ابني. ركز يا ابني من اول اليوم كده. ركز يا بني على بعد الفجر الدعاء بعد الفجر مباشرة. لان النبي صلى الله عليه وسلم قال ان البركات بتوزع في هذا الوقت. قال ان الله بارك لامته في بكورها. فاللي هينام
هيبارك له في النوم. واللي هيسعى على رزقه سيبارك له في رزقه. طب واللي هيدعو؟ يبارك له في هذا الدعاء في رفع الى السماء. من بعد صلاة الفجر نجتهد في الدعاء. اتنين اتنين من بعد ادان الضهر يا اخوانا
من بعد اذان الضهر لحد ما الامام يصلي لان الوقت ده ابواب السماء فيه مفتوحة. عند ابي داوود في السنن باسناد حسن. ان النبي كان يحافظ على اربع ركعات بعد اذان الظهر
فقيل له يا رسول الله انك تحافظ على هذه الركعات الاربع قال هذه ساعة تفتح فيها ابواب السماء فاحب ان يفتح يرفع لي فيهن عمل صالح. انا حابب فيها عمل صالح
في الساعة دي اللي ابواب السماء مفتوحة فيها ان انا يطلع لي عند ربنا سبحانه وتعالى ايه ها عمل صالح بعد صلاة الضهر مباشرة بعد الاذان. فرغ نفسك بقى الناس اللي بتكون مقضية الوقت ده نوم
بالله عليكم انتم بتضيعوا خير كبير عليكم والله. خير كبير جدا. انتم بتضيعوه من بين ايديكم. من بعد صلاة الضهر لحد ما الامام يصلي. الوقت ده ابواب السماء كلها مفتحة فيه
اجتهد انك تدعي ربنا سبحانه وتعالى. جوف الليل الاخر. النبي صلى الله عليه وسلم يقول ان في الليل لساعة لا يوافقها عبد مسلم يسأل الله مسألة الا اتاه الله اياها بين الاذان والاقامة بين كل اذان وبين كل اقامة الدعاء فيها مستجاب
الدعاء فيها مستجاب. قال النبي صلى الله عليه وسلم ثنتان لا تردان ابدا في ساعتين لا يرد الله عز وجل فيها الدعاء ابدا بين الاذان والاقامة وعند التقاء الصفوف. شف لما يكون فيه جيشين على اهبة الاستعداد وبدأت الصفوف تختلط ببعضها. وبدأ بقى
ساعتها فعلا الجهاد في سبيل الله عارف اللحظة دي اللي السيوف فيها بترفع يا اما لقتل المشركين او لقتل المؤمنين الساعة دي لا ترد فيها دعوة النبي سوا الساعة دي بالساعة اللي ما بين الاذان والاقامة اللي للاسف احنا بنضيعها دايما في حاجات ما لهاش اي تلاتين لازمة. اربع
مواطن اهو يا اخواننا اربع اوقاتهم الدعاء فيها عند الله عز وجل لا يرد ابدا لا يرد ابدا. فالجأ الى الله عز وجل بالدعاء. واقف بين ايدين ربنا واطلب منه انه يعينك على العمل الصالح. ويعينك آآ على البعد عن هذه
في المعصية. الامر التالت انك لازم يا ابني تجتهد في طاعة ربنا شوية. عايزك تداوم شوية على عن صلاة النوافل تحافز على صلاة الضحى تحافز على الصلاة اللي قبل وبعد الصلوات المفروضة. تحافظ على الركعتين قيام ليل. فالركعات دي لها عدة فوايد
الفائدة الاولى ودي من اهمهم على الاطلاق. قال الله عز وجل في الحديث القدسي وما تقرب الي عبدي بشيء احب الي مما ايه افترضتوه عليه. ولا يزال عبدي يتقرب الي بالنوافل حتى يعني ايه بقى بالنوافل؟ ها؟ ايوة ايه هي السنن
صوت نوافل صيام نوافل صدقات كل دي نوافل ولا يزال يتقرب الي بالنوافل حتى احبه. فاذا احببته كنت سمعه الذي يسمع به. وبصره الذي يبصر ويده التي يبطش بها وقدمه التي يمشي بها ولئن سألني ليعطينه ولئن استعاذني لاعوذنه. سبع او ست
خطايا من الله سبحانه وتعالى للي يحافز على النوافل. واعظم باب من ابواب النوافل طبعا الشهر الجميل اللي احنا فيه ده صيام صيام شعبان. يعني انا جاي لي تلات اربع اوقات
تلات ورقات غدا صيام الخميس. هو ما ينفعش اقول غدا صيام الخميس. لان المفترض انتم كشباب شعبان كله بيتصاب اصلا الا يوم او يومين كما هي سنة النبي صلى الله عليه وسلم
الاكثار من النوافل يفرق مع الانسان كتير جدا. يفرق مع الانسان كتير جدا. طول ما انت بتجتهد في تكون النتيجة ربنا عز وجل يملى قلبك ايمان. والايمان ده ازا نزل في القلب لا يمكن بحال من الاحوال يقع في ذنب. والله يا اخوانا من كانت
انه خلوة في عمل صالح بينه وبين ربه عز وجل من المحال ان يقع في هذه الفتن. اللي له خلوة بينه وبين ربنا سبحانه وتعالى خلوة بذكر خلوة بقراءة قرآن خلوة بصلاة خلوة بعمل صالح. بتلاقي اصلا من النور والله يا اخوانا هذه الخلوات الصالحة
ازا نزلت في القلب انار في القلب. نزل النور من القلب. نزل النور عفوا في القلب. فازا نزل النور في القلب اخرج من القلب هذه الفتن هاقول لك على قاعدة مهمة اوي يا اخواننا
القاعدة دي بتقول لا يمكن بحال من الاحوال خفاش يبقى موجود في مكان فيه نور. الخفاش ما يتحملش عمرك شفت خفاش بيطلع يصاب بالنهار؟ يا جماعة هو ما يتحملش النور. هكذا الشهوات في القلب. لا تتحمل نور الطاعة اذا نزلت داخل
اول ما نور الطاعة ينزل جوة القلب تلاقي خفافيش الشهوات كلها خرجت من قلبك الامر التاني يا اخوانا المروحة دهي لو انا فاتحها على اعلى سرعة وجيت علشان اخد ريشة من الريش بتاعتها ايه اللي يحصل
اللي يبدأ تتقطع فعلا هتتقطع هكذا الشيطان لا يستطيع ان يغوي الانسان الا قلبه او جسده في الطاعة زي المروحة صالح من درس علم على حفظ القرآن ومن حفظ القرآن على عمل صالح ومن عمل صالح على صنائع المعروف. ومن صنائع المعروف على قافلة من القوافل على مش عارف ايه. القلب اللي شغال كده اهو في طاعة
ربنا سبحانه وتعالى الشيطان اذا اقترب منه احترق. احنا محتاجين دي. الاجتهاد الدائم في العمل الصالح. الامر الرابع. يا اخوانا كما اصل علماء التربية دايما زي شيخ الاسلام ابن تيمية والامام الغزالي من قبله رحمة الله على الجميع. ان اصل الدواء لاي مرض
هو قطع الاسباب. اصل العلاج لاي مرض قطع الايه؟ ها؟ قطع الاسباب. يا جماعة انتم مسلا محتاجين النت في ايه؟ محتاجين النت في ايه؟ معلش شيل النهاردة النت من عندك. ولو احتجت حاجة عند اي حد من زمايلك دي مرحلة الايه؟ النقاهة بتاعتنا عشان نترك
الامر ده. اقطع النت من عندك. اقطعه عندك تماما خدت بالك؟ وبعد كده احتجت نت من حاجة قل لوالدك والله اعمل لي مسل آآ افتح لي الهوت سبوت بتاعك ولا المش عارف يقولوا عليه كده عشان اخد النت من عندك. خلص حاجتك وخلاص
فازا كنت مش محتاج النت شيله تماما ازا كان السبب وده اكثر الشباب بيقعوا في فتنة المواقع من هنا يا اخوانا الاسترسال مع ما لا فائدة منه شكرا يا يحيى. بمعنى ايه؟ انت اصلا داخل تتفرج على الفيس تبص على الفيس شوية. او داخل على اليوتيوب تشوف مسلا ملخص مباراة ليفربول
مثلا فانت بصيت كده هم حاطين لك شريط آآ فيديوهات تخش على فيديو والفيديو ده يسلم لك ايه؟ لفيديو والفيديو ده يسلمك لايه في فيديو وكل واحد منهم والعياذ بالله بيوصل لحتة مش كويسة. لحد ما في النهاية خلاص ثارت الشهوة فوقع الانسان في المحظور
فمن البداية ازا كان السبب في الوقوع في هذه الفتنة. الاسترسال اقطع هذا الاسترسال اقطعه تماما من حياتك. اقطع السلسلة ده من حياتك. شف واقفل وقم ولازم تكون عارف اول ما طب بص على الفيديو ده تقول له اه عارف عارف والله تجيبني من فيديو لفيديو عشان تبقى عارف ان هي طب والله لاحرق لك دمك طب والله
اهو ها لازم تتعامل كده لازم تتعامل كده. واذا كان السبب خلو بالبيت بعض الشباب بيقع في الفتنة عشان البيت فاضي ازا كان السبب خلو البيت فعود نفسك دايما لو البيت آآ فاضي ما تقعدش فيه
شاب جاي بيقول لي انا مشكلتي بقعد في الكلام ده لما زوجتي بتروح عند والدتها. بتاخد العيال والبيت بيبقى قدامي فاضي. انا ببقى قاعد ماسك المصحف. المصحف بقرأ قرآن واروح اتفرج
فانا مشكلتي دايما ان انا طول الاسبوع كويس انا عندي يوم الخميس ده في مشكلة كبيرة ان زوجتي بتبقى هي الاولاد عند حماسي مسلا فبقع في الفتنة دي. اقول له خلاص
عود نفسك انك في اليوم ده انت بتقضي اليوم ده مع والدك ووالدتك من باب البر ومن باب الاحسان للوالد والوالدة وانك ما تقعدش في البيت لوحدك. وازا كان السبب ان الكمبيوتر
جوة الاوضة وانت قافل على نفسك فما بتحطش الكمبيوتر جوة الاوضة وتقفل على نفسك. حط الكمبيوتر برة برة فين؟ في الصالة اللي رايح واللي جاي عمال يبص عليك لو عملنا كده كل انسان منا يقعد مع نفسه كده ويقف مع نفسه ايه السبب؟ ايه السبب؟ فتكون النتيجة ان ازا كان السبب حاجة
زي كده خلاص اقطع السبب توصل بفضل الله. الامر السادس اشترك مسلا مع اخونا حسام الدين مسلا في شبكة النت اللي هو عاملها عندنا في في الشارع مسلا. آآ الشبكة
اوعى اعملها عاملها شبكة امنة اول ما حد من المشتركين على الشبكة يكتب مسلا كلمة والعياذ بالله لمحتوى اباحي مسلا تزهر عنده فيتصل على ايه؟ يا فلان خد بالك كل حاجة ظهرت عندك
بقت سهلة. بقت سهلة. بقت سهلة الحاجات التقنيات دي بقت كتيرة النهاردة حطه على تليفونك موقع برنامج من البرامج اللي بتمنع الكلام ده بقى سهل اه النهاردة يعني وانا في في الكويت حد من الشباب قاعد معه فبكلمه وامي كانت بتتصل علي ابنها مش عارف ايه فقال النهاردة في برنامج
انا مش فاكر اصلا اسمه ايه يعني البرنامج ده بيعمل ربط لكل التليفونات بتاعة بتاعة الاسرة. فانا النهاردة ابني لو اتفرج على فيديو انا بيجي لي تقرير اتفرج على ايه وبصة على ايه وعمل ايه. الحاجات دي احنا في كتير من الاوقات بيبقى يعني خفنا من ربنا قليل شوية بس خفنا ان ناس كبير. خلاص
انا هشترك في الحاجات دي. من باب وتعاونوا على البر والتقوى. مش من حاجة تانية. يعني من باب التعاون على البر والتقوى. حط انت حاسس ان انت ضعيف. طب انت تقول لي ما هو كده كده
اللي انا عاملها اصلا ممكن افتح بها نت اقول له خلاص نزل موقع نزل برنامج على التليفون عندك يقفل الكلام ده. يقفل اي حاجة والعياذ بالله مش كويسة. يقفل اي حاجة مش مظبوطة. خدت بالك
الامر الخامس والاخير افتكر دايما كمية الاضرار اللي ممكن يقع فيها الانسان بسبب الامر ده. وانا اختم باربع مواقف الاربع شباب يعني كنت قاعد معهم وانا بحضر الدرس يعني الشاب الاولاني بيقول لي انا مشكلتي الاساسية لما جيت وقعت في الذنب ده بيقول لي والله العظيم يا شيخ انا من ساعة ما ابتليت بالامر ده
بعد ما كان بيخش بيتي فلوس كتير بفضل الله والله العزيم البيت بقى مليان فقر والله يا شيخ انزل العربية تتخبط اتكلف اربع خمس تلاف جنيه مش عارف اعمل ايه؟ ايه اللي يحصل؟ العيل يتعب او اروح اجيب فلوس اجيب قد كده
فيقول لي والله العظيم من ساعة ما ابتليت بهذا الامر وانا فعلا يعني الفقر دخل جوة البيت فعلا الفقر دخل جوة البيت. تاني قال لي والله العظيم. انا اشوف على مكانتي
انا اهو معيد في الجامعة والكلام ده قال لي والله بعد ما كان ربنا كاتب لي التوفيق وموفق بفضل الله في كل حاجة كويسة بفضل الله والله العظيم يا شيخ
نزع من حياة التوفيق في كل حاجة. والله العزيم انا التوفيق اتنزع من حياتي في كل حاجة التالت قال لي ده اللي خلاني قلت في اول الدرس تبقى عامل زي المسخ
التالت ده بقى اللي يقول لي والله يا شيخ انا بقيت مسخ مسقف مسخ في كل حاجة بسخف اخلاقي وعلاقاتي مع الناس مسخ حتى لما بنزل مع اصحابي عشان نلعب كورة
مسخ في علاقاتي مسخ انا من جوايا انا حاسس ان انا انا انسان مسخ ما ليش اي قيمة في الحياة. ومع ذلك انا بتعالج دلوقتي مع طبيب نفسي. واما الرابع في
قل لي والله انا هقول لك ايه. انا طلقت زوجتي واتحرمت من ولادي بيني وبين زوجتي مشاكل وقواضي محاكم يعني كان السبب الاساسي في الامر ده الفتنة دي. فانا حاسس ان انا خسرت كل حاجة. يقول لي حتى لما اروح اخد العيال عشان اقعد معهم ببقى
في عينين العيال واقول انا ظلمتكم كتير اوي نظمتكم كتير اوي. بيقول سبحان الله حاولت ارجع لزوجتي مرة واتنين وتلاتة واربعة. قالت لي اسفة خلاص الموضوع كل حاجة انتهت. يقول لي وانا عارف ان انا السبب
بتضاع اسرتي اتدمرت. اولادي اتشتتوا. وانا عارف ان هم بكرة هيطلعوا اولاد مش سويين نفسيا كل ده بسبب الامر ده واما الخامس ودي بقى من عندي انا بقول لك يا ابني افتكر العقوبة المتعلقة بالاخرة
افتكر العقوبة المتعلقة بالاخرة. حديسين نختم بهم درسنا. اما الحديث الاول فقول النبي صلى الله عليه وسلم ان الله عز وجل يقول يوم القيامة لملائكته اعرضوا على عبدي ما كان يصنع في الدنيا. وهذه والله يا اخواني ما حدش فينا يتحملها
ان الملايكة تقول لي انت في اليوم الفلاني عملت وعملت وعملت وعملت قدام ربنا والنبي واقف سامع والانبياء والمرسلين سامعين والامة كلها شايفة والعالم كله شايف الفضيحة هتبقى عظيمة قوي
يا ابني ما فيش لذة ابدا حقيرة في يوم من الايام تساوي ان انت تفقد حسناتك وانت واقف بين ايدين ربنا سبحانه وتعالى اي متعة انت ممكن تتمتعها في مقابل انك يوم القيامة تحشر مع هؤلاء والعياذ بالله. افتكر غضب ربنا سبحانه
اسأل الله سبحانه وتعالى يعني ان يتوب علينا جميعا وان يصرف عنا الفتن ما ظهر منه وما بطن. واسأل الله سبحانه وتعالى يعني ان يحفظ شبابنا وشباب المسلمين من المعصية والسوء اللهم امين. حابب بس اجاوب كده سريعا على بعض الاسئلة بتاعتكم
آآ السلام عليكم ورحمة الله وبركاته. وعليكم السلام ورحمة الله وبركاته. ما مدى صحة حديث؟ اللهم اني اسألك بانك انت الله الاحد الصمد الذي لم يلد ولم يولد ولم يكن له كفوا احد
حسن والشيخ الالباني رحمة الله عليه انه سمع ان النبي صلى الله عليه وسلم سمع ابا بكر يدعو بهذا الدعاء فقال لقد سألت الله باسمه الاعظم الذي اذا سئل به اعطى واذا دعي به اجاب. حسنه الشيخ الالباني وضعفه بعض اهل العلم. وراجع عندي والله اعلم ان الحديث ثابت عن رسول الله صلى الله عليه وسلم
السلام عليكم ورحمة الله وبركاته. وعليكم السلام ورحمة الله وبركاته. هل يجوز جبر البنت على الزواج وهي في سن صغيرة لم يتجاوز الخامسة عشر؟ لا يجوز بحال من الاحوال ان يجبر الوالد ابنته على الزواج ممن لا تحب. هادي كبيرة من الكبائر. البنت الان اصبحت بالغة
الى رشيد فلا يحل بحال من الاحوال للوالد ان يجبرها ان تتزوج بمن لا تريد. لا يجوز ولو تم هذا الزواج فللمرأة ان تفسخ هذا الزواج. لما جاءت بنت للنبي صلى الله عليه وسلم واخبرته يا رسول الله ان ابي
اجبرني على هزا الزواج ففسخ النبي صلى الله عليه وسلم هذا العقد ومما لا شك فيه ان من شروط عقد صحة الزواج اول شرط من شروط صحة عقد الزواج ان يكون الزواج برضا الطرفين. ان يكون الزواج بايه؟ برضا الطرفين
فاذا لم يكن هناك رضا من الزوج او الزوجة. ده اكبر الزوج او دي اجبرت بنتها. ففي هذه الحالة هذا الزواج عقد غير صحيح عقد غير صحيح في نصيحتي ما تستعجلوش يعني الام اللي دايما بتجري على بنتها في السن ده او الاب اللي بيجري على بنته في السن ده
اوعى تظن ان بنتك كده خلاص انت بتستر على بنتك. لا انت ما بتسترش على بنتك انت بنتك بكرة هتيجي لك. هي انت متجوزها عندها؟ خمستاشر سنة ستاشر سنة هتيجي لك وهي حامل وبتطلب الطلاق
فيا اخوانا هذا لا يجوز. هذا لا يجوز شرعا غير صحيح تماما ولا يقبل وهذا عقد غير صحيح تماما ابي وامي مرضوا نسألكم نسألكم الدعاء لهما يعني. اسأل الله سبحانه وتعالى ان يشفيهما وان يعافيهما. من كل ضر وسوء مكروه وكل مرضى المسلمين
اه يا شيخ عندما اكون حائض بامسك المصحف بيدي بدون حائل. عملا بان المؤمن لا ينجس. ولكن المصحف بيكون مصحف تفسير. فهل يجوز ام اما ازا كان مصحف تفسير فالامر فيه واسع. ازا كان مسلا زي تفسير ابن كسير او الكلام ده الاصل ان التفسير اكتر من يعني الاصل ده ان الامر واسع
اما مس الحائض للمصحف مس الحائض للمصحف انا اقول كنت اقول قديما بالجواز ولكن الان انا غيرت رأيي في هذه المسألة. واقول بقول الائمة الاربعة ان مس الحائض للمصحف لا يجوز. مس الحائض بالمصحف لا يجوز
وهذا يكون شبه اجماع من الصحابة وشبه اجماع من الائمة الاربعة لم يخالف في في ذلك الا ابن حزم فانا الاسلم لدين الاخت ان هي يعني ايه آآ يعني لا تمس المصحف وهي حائض. لا تمس المصحف وهي حائض. انا انا
والمصحف لا لا خدوا بالكم انا بقول المصحف. كنت لسه هقول دلوقتي اما ازا كان برضه الامر على التليفون وهي بتحرك مسلا بالقلم بتاع التليفون او بالعين كما في بعض التليفونات في
في ذلك في سعة ان شاء الله تبارك وتعالى. اما المصحف فلا تمسه وهي حائض. آآ ماذا لو وحدك تأخذ حبوب منع الحمل وتترك سبع ايام ما بين الحبوب والشريط الاخر؟ وهي تريد ان تصوم رمضان
كاملا من دون هي تريد ان تصوم رمضان كاملا. فهل يجوز لها ان تأخذ؟ وعليكم السلام ورحمة الله وبركاته يعني هي الان بتقول انا عايزة اصوم رمضان كامل. فهتاخد حبوب تمنع مسلا نزول دم الحيض عشان تصوم رمضان كامل. والله هذا الامر لو كان فيه
خير لفعله نساء النبي صلى الله عليه وسلم. والادوية التي كانت تمنع الحيض في زمانهن كانت موجودة. والنبي صلى الله عليه وسلم قال هذا امر كتبه الله على بنات ادم فاحنا مش هنكون اورع اورع من نساء الصحابة رضي الله عنهم. فانا ارى والله اعلم خلي الامور طبيعية. يعني خلي الامور طبيعية
صومي وقت الطهر وفي وقت الحيض افطري. ده ده اللي النبي قالوا عليه. النبي صلى الله عليه وسلم قال عليه هذا شيء كتبه الله على بنات ادم فدي الجزئية الاولانية. فالجزئية الاولانية انا ارى ان انت تخليكي في الطبيعي احسن. انا دايما بحس دايما ان دخول العقاقير الجسد وتغيير هرمونات الجسم
وعليكم السلام ورحمة الله وبركاته. وتغيير هرمونات الجسم بالمنع او الكلام ده. انا دايما مستشعر ان بيبقى فيها اكيد مشاكل فيها ضرر. جميل؟ وقام اذا اخذت آآ حبوب او ادوية تمنع الحيض
فمما اتفقت عليه كلمة اهل العلم ان هذا يجوز ولكن الاولى والافضل ان تكون المرأة على حالها. والله اعلم ما مشروعية الاحتفال بليلة النصف من شعبان هو ايه اللي في النص من شعبان؟
ايه المناسبة في النصف الشعبي؟ ها؟ الايه لا حلو حلو طيب بيرفع فيه بيرفع فيه ترفع الاعمال في شعبان مثلا يطلع الله الى العودة فيغفر لكل حلو جدا حلو جدا يبقى احنا خلونا نتفق على حاجة
خلونا نتفق على حاجة. ان شعبان له مكانة او ميزة معينة من بين الشهور. الشهر كامل. فلقد كان النبي صلى الله عليه وسلم كما قالت عائشة يصوم شعبان كله الا ايه؟ ها؟ يوم او يومين
ماشي كده؟ يبقى اذا والنبي لما سألوه لما تصوم شهر شعبان فذكر علتين قال هذا شهر يغفل عنه الناس بين رجب وايه؟ ورمضان. فاحببت ان يرفع مني مصاب. والسبب التاني قال هذا شهر
توفيق اعمال العباد. يبقى اذا اعمال العباد ترفع فين؟ في شعبان. يبقى اذا ده شهر مهم وطالما اعمال العباد بترفع في شعبان يعني صحيفة بتاعتك بتاعة السنة كلها ترفع الى الله سبحانه وتعالى في هذا الشهر. يبقى انت المطلوب منك ايه
تتوب تستغفر لان التوبة والاستغفار تخلي الذنوب والخطايا اللي اتحطت في الكتاب تبيض الكتاب فالكتاب يرفع يطلع لربنا سبحانه وتعالى ابيض نظيف بفضل الله عز وجل ماشي كده؟ اما بالنسبة لليلة النص من شعبان فكل ما ورد في ليلة النصف من شعبان لا يصح عن رسول الله صلى الله عليه وسلم. الا حديث واحد
وهو قول النبي صلى الله عليه وسلم ان الله عز وجل ينزل الى السماء الدنيا فيغفر لكل احد. ها تاني؟ ان الله ينزل الى الايه الى السماء الدنيا فيغفر لكل احد في ليلة النصف من شعبان. الا لمشرك او
هذا النزول الالهي من الله عز وجل في ليلة النصف من شعبان بيحصل كل ليلة هو اللي ما بيحصلش طيب يبقى اذا ما فيش ميزة معينة في ليلة النصف من شعبان الا نزول الله سبحانه وتعالى الى السماء الدنيا
نزولا يليق بذاته سبحانه وتعالى ليغفر الله عز وجل لكل احد الا لمن او فلما النبي يقول لك ربنا هيغفر لكل الخلق الا المشاحن. يبقى المطلوب منك ايه شوف بقى لو مزعل حد راضي عشان ربنا سبحانه وتعالى يغفر لك علشان الناس تخش على رمضان ونفوسها صافية
عشان تخش على رمضان وانت ربنا غفر لك وتخيل الحكمة اللي بتتكلم عنها العلماء حين قالوا كيف ان الله سبحانه وتعالى في هذه الليلة يغفر لكل المسلمين؟ يغفر لكل المسلمين. ويكأن الله عز وجل يعني يريد
ان يغفر لهم قبل ان ترفع ايه اعمالهم اليه. يعني هو يعلم سبحانه وتعالى ان اعمالنا هترفع في هذا في هذه الايام المباركة فجعل لنا موسم مغفرة. شف شف شف عطاء الملك سبحانه وتعالى. فهو يريد ان يغفر لك حتى اذا صعدت الصحائف اليه تكون الصحائف ايه؟ ها
بيضاء نقية فلو بينا وبين بعض مشكلة زوج وزوجة بينهم وبين بعض زعلانين يعني صلحوا يا اخوانا صلحوا ادعوا لي بالتوفيق نسأل الله سبحانه وتعالى لي ولكم وللمسلمين التوفيق بسم الله ادعي لي واهلي بالهداية ربنا يهدينا ويثبتنا على بعضه يا رب
آآ كتاب الفقه الميسر لنقمة من العلماء كويس كمصدر موسوق فيه؟ اه كويس كمصدر موثوق فيه من الكتب الطيبة جدا النافعة يعني ما شاء الله كيف اجعل اخي يبطل رؤية الافلام الاباحية؟ الدرس كله كان تعمل ايه؟ بسم الله
الشفاء المحسود. هاقول لكم على طريقة يعني هي من اطيب الطرق واحسن الطرق وانفع الطرق. ونختم بها ان شاء الله اه الطريقة دي واردة عن السلف رضوان الله عليهم. كهرب منبه وغيره من اهل العلم. اه ماء الورد يا اخوانا هاتوا ماء ورد
اللي مصاب بعين بمس سحر. يجيب ماء ورد. ويقرأ عليه الرقية الشرعية. وآآ وبخاصة سورة الواقعة. يعني يقرأ الرقية الشرعية الفاتحة اية الكرسي. اخر ايتين من سورة البقرة قل هو الله احد والمعوذات وسورة الواقعة. ويجعل نفسه في قلب ماء الورد. يجعل النفس
في قلب ماء الورد. ويضعه بعد صلاة العشاء مكشوف. حطه في البلكونة تحطه على سطح البيت. بحيس الندى الندى اللي نازل من السماء ينزل في هذا الماء ثم يغتسل به الانسان آآ بعد صلاة الفجر مباشرة قبل طلوع الشمس. ما شاء الله لا قوة الا بالله
من انفع الطرق اللي بها ربنا سبحانه وتعالى يدفع عن الانسان الحسد ويدفع عن الانسان السحر ان شاء الله. وهي طريقة يعني اجتهد فيها السلف كثيرا. هات شوية ماء ورد ماء وردة لتر اتنين اتنين لتر ماء ورد تقرأ فيها
اه. تقرأ في تقرأ عليها الرقية الشرعية. سبها مكشوفة طول الليل. بعد ذلك تأخذها بعد صلاة الفجر مباشرة. تغتسل بها تغتسل بها باذن الله تبارك وتعالى يدفع الله عز وجل عنك هذا. وانا دائما ما اقول ان وجود الحسد في حياتك يعني دليل على انك مقصر في اذكارك. مقصر
الرقية الشرعية مقصر في في المعوذات عاوز نفسك يا ابني احد الصالحين واختم بهذا الحديث احد الصحابة في يوم من الايام بعد صلاة العصر مباشرة قعد يقول الاذكار فجولوا المسجد قالوا له الصحابي يعني
يعني ادرك بيتك لقد احترق بيتك. الحق بيتك بيتك ولع. فقال والله لا يحترق ابدا. قالوا له بيتك بيولع رح شف ولادك وزوجتك قال والله لا يحترق ابدا. خرج من المسجد الناس كلها بتجري عشان تطفي. قولوا له الحق بيتك ولع. قال والله لا يحترق ابدا
وصل هناك وجدوا ان بيته البيت اللي جنبه هو اللي بيحترق. مش بيته هو. فبيقولوا له منين اليقين ان انت يعني كده يعني ايه مش بيتك هو اللي اتحرق قال سمعت النبي صلى الله عليه وسلم يقول من قال حين يصبح وحين يمسي بسم الله الذي لا يضر مع اسمه شيء في الارض ولا في السماء ثلاث مرات لم يضره
شيء وانا قلتها فجرا وقلتها عصرا فلا يصيبني مكروه ابدا. داون يا ابني على ورقة الاذكار بتاعة الصباح والمساء. داوم على الرقية الشرعية دائما داوم على ان تنفث على نفسك من المعوذات اذا اصبحت وحين تنام ان شاء الله لا يضرك سوء ولا يضرك مكروه باذن الله تبارك وتعالى. جزاكم الله خيرا في هذا القدر هذا وصلى الله على نبينا محمد وال
وصحبه وسلم